text: Danfoss stormer frem i Kina
  14 august 2018 kl. 07.40
  Danfoss har øget indtjeningen i første halvår af 2018. Det er i Kina, at Danfoss stormer frem.
  Danfoss præsterer fremgang i både omsætning og overskud i selskabets halvårsregnskab. Omsætningen er steget med fire procent, mens overskuddet før skat er vokset med en fjerdedel. I alt har Danfoss tjent tæt på 1,9 milliarder kroner i årets første seks måneder.
  I årets første seks måneder er det især Kina, der har skilt sig ud med markant vækst.
  I Kina er der stor efterspørgsel på klimavenlige og energieffektive løsninger, som store varmepumper og udbygning af fjernvarmesystemer. Samtidig oplever Danfoss en fortsat stor efterspørgsel på de to største markeder, Nordamerika og Europa.
  
  - Vi høster frugten af vores målrettede arbejde med vækstinitiativer, hvor vi investerer i innovation og satser på at udvikle salget i lande med højt potentiale, som for eksempel Kina, siger Kim Fausing, adm. direktør i Danfoss, i en skriftlig kommentar til halvårsregnskabet.
  We continued our strong growth momentum in first half of 2018 and couldn’t have done it without our team of nearly 27,000 highly engaged colleagues. Thanks for your dedication! https://t.co/HlQV5gQxV9
  
  